b'\n_START_ARTICLE_\nShogi\n_START_PARAGRAPH_\nAng Shogi (\xe5\xb0\x86\xe6\xa3\x8b sh\xc5\x8dgi, ahedres ng mga heneral) ay tinatawag ding ahedres na Hapones o ahedres ng Hapon. Isa itong larong may tablang inilalatag na pandalawang mga manlalaro na nasa katulad na pamilya ng pandaigdigang ahedres, at ng Intsik na Xiangqi. Ang Shogi ay ang pinakapopular sa isang mag-anak ng mga kahalintulad o baryante ng ahedres, at ito ay katutubo sa bansang Hapon. Ang Sh\xc5\x8dgi ay nangangahulugang laro ng mga heneral sa ibabaw ng tabla (na ang sh\xc5\x8d ay "heneral" at ang gi ay "boardgame"), kung kaya\'t tinatawag din itong laro ng mga heneral. Noong mga unang kapanahunan, ang shogi ay isinusulat bilang \xe8\xb1\xa1\xe6\xa3\x8b (katulad ng Xiangqi, "ahedres ng elepante")._NEWLINE_Ang pinakamaagang mga ninuno ng laro, na kung tawagin ay chaturanga, ay nagmula sa India noong ika-6 na daantaon AD, at lumaganap ito mula sa Tsina papunta sa Hapon, kung saan nagbinhi ito ng ilang bilang ng mga kahalintulad na laro. Sa kasalukuyang anyo nito, ang Shogi ay nilalaro na mula pa noong ika-16 daantaon, habang ang tuwirang ninuno na wala ang tinatawag na drop rule o "patakaran sa paghulog o pagbagsak" ay naitala mula 1210 sa isang kasulatang pangkasaysayan na pinamagatang Nich\xc5\xabreki, na isang na-edit na kopya ng Sh\xc5\x8dch\xc5\xabreki at Kaich\xc5\xabreki mula sa kahulihan ng panahon ng Heian (~1120).'